runetrust/blame-folketinget-dk huggingface dataset:
Ole Hækkerup (S), 2011-05-13:
Vi kunne jo godt, allerede inden det her beslutningsforslag kom, se, at det vil vi aldrig få regeringen og Dansk Folkeparti til at vedtage, men jeg håber da, at vi kan bringe dem så langt, at hvis vi om et halvt år står med nye eksempler, hvor man må sige at det er uholdbart, kan svaret blive, at nu bliver Folketinget nødt til at gøre noget mere end bare at regne med, at det støtter elselskaberne nok.
Holger K. Nielsen (SF), 2002-05-30:
Det, som er sædvane her ved afslutningsdebatten, er jo, at vi gør status over folketingsåret, og i år bliver det jo naturligvis tiden siden folketingsvalget. Der er nu gået et halvt år siden valget, og jeg synes, at én ting er slående: at man sjældent har set en regering miste så mange stemmer på så kort tid.
Anders Fogh Rasmussen (V), 2002-05-02:
Nej, det, man så kan beklage i den forbindelse, er ikke, at hr. Villy Søvndal gerne vil bruge Venstrefolk i sin debat, men det, man kan beklage, er, at hr. Villy Søvndal misbruger Venstrefolk og misbruger Venstres publikationer; giver misvisende konklusioner på det, Venstre har skrevet, og på det, Venstrefolk har sagt. Men nu tror jeg efterhånden, at vi er ved at have
Line Barfod (EL), 2008-05-28:
Og der mener jeg, at vi som et af de rigeste lande i verden har et meget stort ansvar for at sikre, at disse mennesker får en anden mulighed, får en mulighed for at få et andet liv og også for at vende tilbage med en anden baggrund og en anden historie, end at de har været tvunget til at arbejde i prostitution.
Rosa Lund (EL), 2020-05-19:
Det skyldes nedprioritering af resocialiseringen og ikke mindst en overfyldning af fængslerne, fordi Folketingets retspolitiske strammerflertal – tror jeg jeg vil kalde det – har vedtaget strengere straffe uden at prioritere og etablere gode forhold for de mange mennesker, som så har skullet afsone i længere tid, og uden at prioritere ressourcer, som vil sikre ordentlige forhold for de mennesker, som arbejder i fængslerne.
Charlotte Broman Mølbæk (SF), 2022-03-25:
Ungdomslivet i dag er virkelig komplekst og fyldt med valg og muligheder, som skal håndteres, og samtidig hører vi om, at de unge føler sig alene om at træffe de beslutninger, og med den samfundsstruktur, vi har bygget op, er de bange for, at der ikke er plads til at vælge forkert eller ændre mening.
Jens Peter Vernersen (S), 2008-10-08:
Men det, der skulle have været bevilget, hvis man skulle løse problemet med den pukkel, der var i forbindelse med den venteliste, var i størrelsesordenen 350-400 mio. kr. Og det, der sker med det, der er bevilget, er, at det stort set indgår i den store modregningskasse ude i regionerne, hvor man jo er i gang med at spare milliardbeløb efter de aftaler, man har med regeringen.
Keld Albrechtsen (EL), 2004-12-02:
Den her regering har forhøjet strafferammer og indført straffe for alverdens ting lige fra hash til alt muligt andet, og – sagt til ministeren – det er altså en vej, der er betrådt alt for længe og med alt for dårlige resultater, og det vil heller ikke hjælpe på det her område.
Charlotte Dyremose (KF), 2004-10-22:
Derfor er vi også glade for initiativet, hvor man i forbindelse med de lidt større børn overvejer, om der er noget i nærområdet, der ville være bedre for dem end at anbringe dem langt væk på en institution eller i en plejefamilie, f.eks. at de kan bo, med opsyn, i deres nærområde og derfor holde kontakterne til de venner, de måske har i skolen eller i den lokale sportsklub, så de ikke mister kontakterne, fordi der er problemer hjemme hos mor og far, fordi det netop er så meget vigtigere for de her børn og unge, at de har nogle andre kontakter, hvis ikke støtten fra mor og far er tilstrækkelig.
Jann Sjursen (KRF), 1999-04-23:
Jeg er glad for, at Socialdemokratiet og fru Dorte Bennedsen bakker så kraftigt op om Kristeligt Folkepartis ændringsforslag om, at der indsættes en revisionsparagraf i loven, og jeg kan fuldt ud sige, at de argumenter, som fru Dorte Bennedsen her brugte fra revisionsparagraffen, også er Kristeligt Folkepartis, set i lyset af at vi har stillet forslaget.
Sophie Løhde (V), 2010-06-16:
Det er vel at mærke en plan, hvis indhold fuldstændig er deponeret i hænderne på LO's Harald Børsting, en plan, som vi senere i dag ikke rigtig kan få noget at vide om, når vi behandler spørgsmålet om dagpenge, hvad der skal ske, og hvad der ikke skal ske, og hvorfor det i øvrigt var, at de mange demonstranter, som mødte op her for kort tid siden, fuldstændig gik forgæves, for det, de mig bekendt stod dernede og demonstrerede for, var i øvrigt de ting, som man i oppositionen ikke har tænkt sig at lave om på
Bertel Haarder (V), 2010-11-19:
Inden for de nævnte rammer er det regionerne, som fastlægger serviceniveauet, og det er regionernes ansvar løbende at planlægge svangreomsorgen hensigtsmæssigt for både vordende forældre og for personalet, og det skal ske ved hjælp af fødeplaner eller hospitalsplaner.
Christina Olumeko (ALT), 2024-02-22:
GPT 3 ligger, som det også er blevet nævnt før, et stykke væk fra, hvor teknologien er i dag, og jeg vil egentlig bare spørge ordføreren, om man kunne forestille sig, at en dansk sprogmodel med noget statslig medfinansiering kunne blive markant dyrere, men også markant billigere, f.eks. hvis man laver en model, der er lidt mindre ligesom den franske Mistral AI, så det bliver markant billigere.
Kristian Pihl Lorentzen (V), 2017-11-03:
Med det her lovforslag forholder vi os til det, og vi siger til ministeren: Lav nu nogle fornuftige regler, hvor man giver nogle muligheder og hegner det her ind, så vi ikke har det rene anarki ude på fortovene og cykelstierne, og således at der bliver fastsat nogle fornuftige regler, der selvfølgelig skal tilgodese trafiksikkerheden.
Rasmus Vestergaard Madsen (EL), 2018-10-26:
Det er rigtigt, at forbruget er faldende, men det er ikke faldende nok, for når vi kan se, at MRSA lurer ude i staldene – desværre må vi jo ikke få at vide, hvor det præcis er, så vi kan få saneret den her sygdom væk – så er vi ikke i mål endnu.
Ole Sohn (SF), 2008-09-09:
Det er dels, at vi skal sikre en udvidelse af arbejdsstyrken, vi skal have lavet nogle reformer, som på kontant vis kan bidrage til at øge arbejdsstyrken, så vi kan løfte de opgaver i samfundet, som vi ønsker at få løftet, dels, at vi får lavet en stor infrastrukturaftale omkring primært den kollektive trafik, jernbanetrafikken og cykelstierne.
Karin Liltorp (M), 2022-12-20:
Forslaget vil derfor – ud over i sig selv at bidrage til den grønne omstilling – på sigt også bidrage til dansk erhvervsliv og skabe nye muligheder og flere danske arbejdspladser, da det netop skaber den nødvendige tryghed for de firmaer, der overvejer brintprojekter.
Simon Emil Ammitzbøll (LA), 2013-10-03:
For det andet synes vi ikke, de skal komme med tilbagevirkende kraft, for vi synes, man skal overholde de aftaler, man indgår med folk – jeg ved godt, at det ikke er noget, der ligger regeringspartierne særlig meget på sinde; det er jo en løftebrudsregering, vi har.
Bodil Kornbek (KD), 2004-01-20:
, hvis indsigt i og viden om prostitution, de prostituerede og deres købere blev et obligatorisk tema på de sociale uddannelser, ikke mindst set i lyset af en tidligere debat - som stadig væk også kører jævnligt - om forebyggelse af prostitution blandt børn og unge, hvor det jo har vist sig at være et meget overset problem blandt sociale myndigheder.
Lars Løkke Rasmussen (V), 2003-05-13:
Det vil da interessere både mig og landets borgmestre at få det socialdemokratiske bud på en udligningsreform. Det er jo simpelt hen uanstændigt i én og samme tale at stå og påstå, at regeringen begår løftebrud, og så samtidig klandre os for det, jeg kan forstå man egentlig gerne vil have noget mere af, nemlig udligning. For hvad er det, vi gør?
Bent Bøgsted (DF), 2008-03-28:
Selvfølgelig skal vi se på det i udvalgsarbejdet, for hvis man snakker med arbejdsgiverne om det, siger de, at der ikke eksisterer nogen hemmelige jobklausuler, og som jeg sagde fra starten af: Hvis arbejdsgiverne siger, at de ikke eksisterer, gør det jo heller ikke noget, at der står i lovforslaget, at de er forbudt.
Lene Espersen (KF), 2005-05-11:
Jeg vil sige efter at have studeret høringssvarene – og jeg tror da også, at de fleste ordførere har læst den kommenterede høringsoversigt – at det ikke kommer bag på mig, at førstebehandlingen i dag rejser mange kritiske spørgsmål, og at der kommer tilkendegivelser fra de fleste partier om, at man meget gerne vil arbejde mere i dybden med det her forslag.
Poul Erik Dyrlund (S), 1997-12-09:
Den socialdemokratiske folketingsgruppe kan give sin tilslutning til dette lovforslag - naturligvis, vil jeg gerne tilføje, for vi er optaget af at lovgive så enkelt som muligt for derved at give dem, der skal arbejde med denne lov, arbejdsgiverne og a-kasserne, så enkel en administration som overhovedet muligt. Den ekstra pensionsopsparing, som vi jo har vedtaget, beregnes ud fra, hvad hver enkelt tjener, og derfor skal der naturligvis beregnes feriepenge af beløbet, og den lille sag får vi rettet op på med det her lovforslag.
Anders Fogh Rasmussen (V), 2008-05-21:
Med hensyn til om Danmark er et flerkulturelt samfund, er det min opfattelse, at det danske samfund stadig er et samfund båret af en meget stærk sammenhængskraft, der hviler på, at vi i Danmark har en stærk national identitet, en stærk bevidsthed om, hvad der er dansk historie, hvad der er dansk kultur - i det hele taget på mange måder et virkelig homogent samfund.
Susan Kronborg (RV), 2021-05-12:
Jeg vil gerne høre ministerens bemærkninger til, at Retspolitisk Forening er kommet med et høringssvar, hvor de anfører, at de mener, at lovteksten ikke underbygger, at man ønsker at overholde konventionen om, at det kun er ved terrorisme og lignende, der kan ske fratagelse af statsborgerskab.
Lise Bech (DF), 2020-11-13:
Der står bl.a., at i forhold til de oplysninger, der i øjeblikket er tilgængelige om overførsel, farlighed, immunitet og grænseoverskridende spredning, er risikoen for menneskers sundhed vedrørende sars-covid-2, minkrelaterede varianter, lav for befolkninger generelt og moderat for medicinsk sårbare individer.
Brian Mikkelsen (KF), 2009-04-15:
Det er jo ikke så længe siden, de dyrevelfærdsmæssige forhold for udsættersøer blev drøftet her i Folketinget; det var lige op til påske i år, nemlig den 31. marts 2009, hvor beslutningsforslag nr. B 14 om maksimalt 14 timers transport af udsættersøer blev andenbehandlet og vedtaget af et enigt Folketing.
Per Clausen (EL), 2013-03-19:
Så i virkeligheden synes jeg, selv om det her jo ikke er nogen stor sag, at det sådan set er et eksempel på, at vi siger, at det altså handler om at bruge de ressourcer og de midler, der er i det danske samfund, mest hensigtsmæssigt og mest effektivt, at det gælder om at bevare et velfungerende pantsystem, og at det gælder om, at man ikke af den grund påfører forbrugere eller virksomheder øgede udgifter.
Mike Legarth (KF), 2013-11-01:
Det Konservative Folkeparti kan også støtte, at det nu bliver myndigheden, der indhenter de oplysninger, der skal til, både for danskere, der stiller op i udlandet, og som får leveret oplysningerne til det respektive land, og for de udlændinge, der stiller op i Danmark, hvor det er myndigheden, der indhenter de oplysninger, der skal til, så det ikke er dem, der stiller op, der selv skal gøre det.
Morten Helveg Petersen (RV), 2009-01-13:
Så hvis vi skal videre i diskussionen om den økonomiske politik, må det da dreje sig om allerførst at have en realistisk erkendelse af, at den plan, der ligger til grund for regeringens økonomiske politik, er smuldret, jævnfør hvad overvismanden har udtalt, og jævnfør hvad OECD og uafhængige økonomer kommenterer og siger i den offentlige debat.
Martin Henriksen (DF), 2012-03-13:
Men hvis man fra Socialdemokratiets side synes, at det er en god idé, hvorfor fjerner man så det økonomiske incitament for kommunerne til at gøre lige præcis det, nemlig at sikre, at den pågældende udlænding får de oplysninger, der skal til, for at være orienteret om de muligheder, der er for at blive sendt tilbage til sit hjemland?
Lisbeth Bech Poulsen (SF), 2019-04-25:
Det er faktisk et forslag, som vi også har haft i SF, hvor vi for et år siden kom med et udspil omkring netop det at splitte de her finansielle supermarkeder op, og det er fuldstændig i tråd med Enhedslistens forslag, så jeg kan lige så godt starte med at sige, at vi også vil støtte det her beslutningsforslag.
Brian Mikkelsen (KF), 2016-09-06:
Så det, som man som boligejer ude i Ballerup, i Rødovre og i alle mulige andre kommuner sidder og tænker på, er, om man har råd til at blive boende, ikke på grund af hvad husets værdi egentlig er, men fordi boligskatterne på trods af et såkaldt boligskattestop får lov til at stige år efter år.
Elisabeth Arnold (RV), 2004-04-16:
Der vil jeg gerne spørge, om fru Birthe Rønn Hornbech kan forklare eller kan udbygge lidt, hvad de ændringer, vi foretager her, betyder med hensyn til kriminalitet, der kan medføre udvisning i forhold til rettens mulighed for at omgøre en sådan udvisningsdom?
Mogens Nørgård Pedersen (KD), 2004-11-26:
Det er sådan set hele humlen, at hvis vi skal fastholde dansk landbrugs konkurrencekraft, så må vi kompensere ved at skabe nogle bedre generelle rammevilkår, sætte jordskatterne ned for et beløb, der matcher det beløb, der forsvinder for den enkelte landmand i form af direkte støtte.
Zenia Stampe (RV), 2016-04-28:
For jeg tror, det er rigtig befordrende for kunstnere at kunne være freelancere og have løse ansættelser mange forskellige steder, og det er der sikkert rigtig gode argumenter for, men jeg tror bare, vi spiller en stor rolle som arbejdsgiver for kunstnerne, og derfor synes jeg også, det er et vigtigt perspektiv.
Jørgen Arbo-Bæhr (EL), 2007-01-10:
Hvis hr. Jesper Langballe mener, at ordningen for den lille gruppe, vi snakker om, som skal have en meget minimal indsigt i det danske samfund, er løsningen på de meget alvorlige problemer, hr. Jesper Langballe ridser op, så er det ikke fordomme.
Anni Svanholt (SF), 2001-05-07:
Men vi skal selvfølgelig også kigge på, at der må gøres noget for at skaffe sikkerhed for, at der også på lang sigt bliver uddannet relevant personale, og så må vi se, om der kan laves lidt om på opgavefordelingen personalet imellem og der kan blive løst nogle problemer, så vi kan få meget mere skub i systemet og få bedre afvikling af ventelister. Det er dét, vi vil, men vi vil under ingen omstændigheder være med til at understøtte private sygehuse med offentlige kroner.
Rasmus Horn Langhoff (S), 2019-04-02:
Vi vil derfor gerne benytte lejligheden her til at opfordre regeringen til at lave et gennemsyn af vores krisecentre for at udrede, om der er et presserende problem med dobbeltminoritets-lgbtq-personer på de eksisterende krisecentre, og også udrede, hvad der egentlig er proceduren i dag, hvis og når der skulle opstå problemer.
Niels Helveg Petersen (RV), 2000-05-17:
Der er for mig ingen tvivl om, som det også har været et tema her i debatten, at vælger Danmark at stå uden for den fælles valuta, så vil det være påkrævet at føre en endnu mere disciplineret økonomisk politik, end vi er nødt til at gøre som medlemmer.
Anne Valentina Berthelsen (SF), 2025-01-15:
I bemærkningerne til B-forslaget er det eksempelvis fremhævet, hvordan der er sket fejl i Energistyrelsens forvaltning af miljølovgivningen i relation til godkendelsen af olie- og gasprojekter, og det er dybt kritisabelt, og Folketinget har et ansvar for at problematisere det og kontrollere regeringen og embedsværket, og det gælder især, når den slags sker.
Thor Pedersen (V), 2007-05-11:
Jeg har overhovedet ikke noget ønske om at forlænge debatten i lyset af den dagsorden, vi i øvrigt har, men jeg synes bare, der er sagt mange ting om, hvad staten gør, og hvad staten ikke gør, og hvilke regler der ligger om de muligheder for at aftale resultatkontrakter med chefer i staten.
Benny Engelbrecht (S), 2010-02-04:
Derfor er det meget positivt, at regeringen sørger for, at Færdselsstyrelsen i samarbejde med Rådet for Sikker Trafik, FDM og Forbrugerrådet indgår i en arbejdsgruppe, som sikkerhedsmæssigt skal kigge på den officielle danske mærkningsordning for autostole til børn – frivillig eller ufrivillig, hvad den nu skal være; vi må se, hvordan den landes i sidste ende, men vi bakker i hvert fald fuldt op om ministerens forslag på dette punkt.
Ulla Tørnæs (V), 2004-12-07:
Jeg vil gerne understrege, at der fortsat er uddannelsesgaranti; der er fortsat garanti for, at man kan gennemføre en erhvervsuddannelse, men nøjagtig som på andre uddannelsesområder er der ikke garanti for, at man kan gennemføre en hvilken som helst uddannelse, hvis man ikke har en uddannelsesaftale.
Jørn Neergaard Larsen (V), 2015-10-30:
Uanset de politiske uenigheder er jeg meget glad for, at det med et meget vanskeligt udgangspunkt lykkedes for Dagpengekommissionen at opnå denne meget høje grad af enighed om et nyt dagpengesystem, og at det også efterfølgende er lykkedes regeringen at bringe anbefalingerne ind på Christiansborg og få indgået en aftale, som bygger bro hen over midten af dansk politik.
Jørn Jespersen (SF), 1997-11-20:
Jeg skal her gøre opmærksom på, at man i Norge har indføjet en bestemmelse i den gældende lovgivning, der siger, at der faktisk skal være tale om samfundsmæssig nytteværdi, og at den nye teknologi - i dette tilfælde gensplejsning - skal lægge op til og fremme en bæredygtig udvikling, så man kan altså godt skrive det ind i loven.
Elsebeth Gerner Nielsen (RV), 2003-02-28:
Derfor vil jeg spørge endnu en gang: Er det fru Pia Kjærsgaards holdning, at de irakere, der er i Danmark for øjeblikket, og som ministeren ikke sender hjem, bør sendes hjem til Irak? Jeg kender godt Dansk Folkepartis principielle holdning
Line Barfod (EL), 2006-12-12:
Vi har haft sagen med de rumænske børn, vi har haft sagen med kineserbørnene, vi har haft sagen med de nigerianske piger – der kan også være andre sager, som bare ikke er kommet til pressens kendskab, og som vi ikke kender, fordi politiet ikke indtil nu har ført nogen statistik over de her sager.
Helge Adam Møller (KF), 2002-11-20:
Derfor føler jeg trang til i dag efter i en halv snes år som retspolitisk ordfører at have fulgt ombudsmandens virke og ombudsmandsinstitutionens virke - det er jo altid chefen, der tegner billedet i en institution, selv om han har mange gode medarbejdere - at sige efter de 10 år, at jeg føler, at der er ydet et flot, et godt og et omhyggeligt arbejde, hvor institutionen og ombudsmanden personlig lever helt op til det, der sådan er det almindelige formål med ombudsmandsinstitutionen, nemlig at være borgernes vagthund over for stat og myndigheder.
Karsten Nonbo (V), 2005-03-11:
Jeg mener, at det er nødvendigt at have en militær straffelov kontra en borgerlig straffelov, og ikke, som der blev argumenteret for, at man har det hele under et i en borgerlig straffelov, for det er nødvendigt med visse paragraffer i den militære straffelov, som ikke indgår i den borgerlige straffelov.
Henrik Dam Kristensen (S), 2011-11-23:
Hvis der skulle være en, der på et tidspunkt kom til at læse Folketingets referat, er jeg nødt til at replicere her: Da jeg talte om uoverskuelighed, talte jeg om de fysiske ting, der skal til, for at man kan gennemføre en betaling, at der kan ske en afgiftsopkrævning af en trængselsafgift.
Birthe Rønn Hornbech (V), 2004-05-25:
Vi synes ligesom justitsministeren, at det er en meget dårlig idé at pålægge ministeren at nedlægge et foreløbigt forbud mod Hizb-ut-Tahrir, for det betyder jo, at der med det samme skal anlægges sag, og at der som tidligere nævnt skal foreligge beviser.
Morten Østergaard (RV), 2009-11-19:
Vi finder det væsentligt at fremhæve, at forslaget indgår i det regelforenklingskatalog, som er udarbejdet af Kommunernes Landsforening, og som skal bruges til at afbureaukratisere og forenkle administrationen på de kommunale områder, samt at det vil frigive ressourcer til borgernær service.
Karina Lorentzen Dehnhardt (SF), 2014-01-21:
Det synes jeg er væsentlige indvendinger imod forslaget, men det er fint, at vi får nogle erfaringer fra det nye lovforslag om indholdet i kørelæreruddannelsen, får en erfaringsopsamling på, hvordan det ser ud i de andre lande, og hvad der er indgangsvinklen dér.
Kenneth Kristensen Berth (DF), 2018-10-26:
I forhold til sikkerhed, hvor jeg i øvrigt mener at EU er for lille, men hvor jeg mener Europol kan være et godt grundlag, og i forhold til miljøstandarder, som jo også har meget at gøre med handelsregler, synes jeg også, at EU kan være et godt bidrag, men på mange andre områder kan EU ikke være det.
Lars Løkke Rasmussen (V), 2016-03-01:
Det indgår allerede i regeringens planlægning, at vi her senere på foråret lægger en naturpakke frem til drøftelse – ligesom det jo fremgår meget klart af det, der er vedtaget i Folketinget, at der nu er et konkret implementeringsarbejde i forbindelse med den her fødevarepakke.
Nick Hækkerup (S), 2011-05-24:
Men det rejser jo så det spørgsmål, når den tidligere skatteminister ikke var uduelig, om ordføreren så er enig med den tidligere skatteminister i, og jeg citerer: Der er nogle områder, hvor vi har været for venlige, og det er et politisk mål, at vi skal gøre noget mere for at sikre, at multinationale selskaber betaler skat i Danmark.
Tom Behnke (KF), 2006-03-14:
Når jeg i min ordførertale præciserede, at vi ikke ser nogen problemer, så er det bare for at fastslå, at det er vores udgangspunkt, når vi tager de kommende drøftelser i udvalgsarbejdet, men jo også under den høring, der kommer til at finde sted, hvor vi skal diskutere det grundlovsmedholdelige.
Victoria Velasquez (EL), 2020-06-19:
Men jeg synes også, at vi bliver nødt til at bruge lejligheden til at sige – også for at der ikke er nogen partier bag den her aftale om 225-timersreglen, der skulle komme til at glemme det – at det altså ikke er alle mennesker før coronakrisen, som netop er nogle af dem, der blev ramt af 225-timersreglen, der bliver hjulpet.
Erik Larsen (V), 1999-12-15:
Vi har noteret os med tilfredshed, at socialministeren har stillet et ændringsforslag, således at det nu bliver sådan, at hvis friværdien i en ejendom er så høj, at den efterlevende ikke ville få efterlevelsesydelsen, kan friværdien nu indefryses i ejendommen på lige fod med ejendomsskatter og andre offentlige afgifter.
Tom Behnke (KF), 2005-10-28:
Endelig foreslås det, at retsplejelovens regler om indgreb i meddelelseshemmeligheden ændres, således at det efter omstændighederne vil være muligt at indhente teleoplysninger ved mistanke om overtrædelse af forbuddene i lov om værdipapirhandel m.v., om insiderhandel, om videregivelse af intern viden og om kursmanipulation.
Carolina Magdalene Maier (ALT), 2016-11-24:
Jeg læste nogle sociologiske fag, jeg læste noget politologi, noget historie, og så fandt jeg ud af, fordi jeg mærkede det engagement, der var fra de argentinske studerende i forhold til deres egne samfundsforhold, at det jo var sociologi, jeg gerne ville læse, for det var det, jeg brændte for.
Mike Legarth (KF), 2009-09-08:
Med hensyn til det andet led i spørgsmålet, om jeg gerne vil medvirke til at sætte så meget gang i hjulene som muligt, vil jeg sige, at det jo også er det, man har set et resultat af, nemlig at vi med den ene hånd har fremrykket offentlige investeringer, trafikinvesteringer, kommunernes økonomi osv. osv., og med den anden hånd har vi styrket private borgeres økonomi ved at give dem skattelettelser, frigivelse af SP, sådan at vi skaber optimisme og tryghed i familien.
Martin Lidegaard (RV), 2003-10-23:
Derfor synes jeg i og for sig, at det ville være interessant at høre, om fru Helle Sjelle mener, at man skal starte forhandlingerne til den ene eller til den anden side, for vi vil altså to meget forskellige ting, og derfor er det jo interessant - tror jeg - for begge parter at høre, hvor regeringen vil starte; hvor dens udgangspunkt er.
Per Clausen (EL), 2008-04-08:
For hvis hr. Michael Aastrup Jensen er enig med den danske regering i, at vi ikke havde regnet med, at det her hørte under fællesskabsretten, har det her alt muligt med Lissabontraktaten at gøre, fordi de dårligdomme, der førte til, at man kunne træffe den afgørelse, videreføres uantastet i Lissabontraktaten.